คือหนูคบกับแฟนมาได้5ปีกว่าได้ ในช่วงปีแรกได้มีการมีเพศสัมพันธ์กันใช้ถุงยางตลอดแต่มีอยู่ครั้งนึงพอเสร็จถึงได้รู้ว่าถุงยางแตกก็รีบทานยาคุมฉุกเฉินทันทีหลังจากนั้นก็ทานยาคุมปกติเรื่อยมาจนถึงปีที3ย่างเข้าปีที่4พอเข้าปีที่4ก็เริ่มมีเพศสัมพันธ์กับแฟนน้อยครั้งแล้วจากนั้นก็ไม่มีอะไรกันอีกเลยช่วงที่เริ่มที่จะหยุดไม่มีเพศสัมพันธ์ก็เริ่มที่อยากจะหยุดยาคุมเพราะเห็นว่าทานมาหลายปีแล้วไม่น่ามีไรเกิดขึ้นเพราะหากทานนานๆก็เกิดผลเสียได้อีกอย่างก็เลิกมีเพศสัมพันธ์กันไปนานแล้วอยากทราบว่าถ้าเลิกทานมานานหลานปีขนาดนี้มีโอกาสเป็นไปได้ไหมคะที่มีโอกาสที่จะท้องได้ค่ะคือมันก็หลายปีมากแล้วอีกอย่างการที่ทานยาคุมมาหลายๆปีมีผลต่อการมาของประจำเดือนที่ผิดปกติไหมคะ
สวัสดีค่ะ หากไม่ได้ต้องการคุมกำเนิดอีกต่อไป หรือไม่ได้มีเพศสัมพันธ์อีก ก็ไม่จำเป็นต้องทานยาคุมกำเนิดต่อ สามารถที่จะหยุดทานยาคุมกำเนิดได้ทันที และเมื่อหยุดทานยาแล้ว การทำงานของรังไข่และการตกไข่ก็จะกลับมาในในไม่กี่สัปดาห์ ไม่ได้เกี่ยงกับว่าทานยามานานแค่ไหนค่ะ เมื่อการทำงานของรังไข่กลับมาเป็นปกติแล้ว โอกาสที่จะตั้งครรภ์ก็จะไม่แตกต่างกับคนที่ไม่ได้ทานยาคุมกำเนิดค่ะ ส่วนการมีประจำเดือนก็จะกลับมาเป็นปกติตามแบบเดิมที่เคยเป็นค่ะ